S-639/2013

Mál þetta, sem dómtekið var 12. september síðastliðinn, var höfðað með ákæru lögreglustjórans á höfuðborgarsvæðinu, dagsettri 25. júní sl., á hendur B-kvk-þgf F-kvk-þgf S-kvk-þgf, kt. 000000-0000, Grænlandsleið 9, 113 Reykjavík,

I.

„fyrir umferðarlagabrot á árinu 2012 með því að hafa:

1. miðvikudaginn 2. maí í Reykjavík ekið bifreiðinni BK-449 svipt ökuréttindum, undir áhrifum áfengis og óhæf um að stjórna henni örugglega vegna áhrifa ávana- og fíkniefna (í blóði mældist vínandi 1,38‰ og amfetamín 150 ng/ml) um Bíldshöfða.

2. sunnudaginn 15. júlí í Borgarnesi ekið bifreiðinni LU-517 svipt ökuréttindum suður Borgarbraut við Þórðargötu.

3. miðvikudaginn 5. desember í Reykjavík ekið bifreiðinni TM-507 svipt ökuréttindum og óhæf um að stjórna henni örugglega vegna áhrifa ávana- og fíkniefna (í blóði mældist kókaín 30 ng/ml og tetrahýdrókannabínól 1 ng/ml) um Grænlandsleið að húsi nr. 9.

Teljast brot í liðum 1. og 3. varða við 1., sbr. 2. mgr. 45. gr. a., brot í lið 1. jafnframt við 1., sbr., 3. mgr. 45. gr., og brot í öllum liðum við 1. mgr. 48. gr., allt sbr. 1. mgr. 100. gr. umferðarlaga nr. 50/1987.

II.

fyrir þjófnað á árinu 2012 með því að hafa:

4. föstudaginn 5. október í Hagkaup í Skeifunni, Reykjavík, stolið náttkjól og sokkum og tveimur Valensia hlýrabolum, samtals að verðmæti 10.197 kr.

5. aðfararnótt laugardagsins 8. desember í félagi við A-kvk-þf G-kvk-þf stolið úr íbúð á 2. hæð til vinstri í fjölbýlishúsi að Hraunbæ 16 í Reykjavík, yfirhöfn af gerðinni 66° norður, snjallsíma af gerðinni Huawai, snyrtivörum, lesgleraugum, debetkorti og kveikjuláslyklum að bifreiðinni KX-885. Jafnframt með því að hafa stolið úr bifreiðinni Ipod nano tónlistarspilara og

sólgleraugum.

6. laugardaginn 8. desember í félagi við A-kvk-þf G-kvk-þf og S-kk-þf B-kk-þf stolið vörum samtals að verðmæti 23.735 kr. úr verslun HB-

búðarinnar að Strandgötu 33 í Hafnarfirði.

7. laugardaginn 8. desember stolið Elizabeth A-x-x sápu og Elizabeth Arden

body lotion að verðmæti 9.346 kr. úr Urðarapóteki, Vínlandsleið 15 í Reykjavík.

8. miðvikudaginn 12. desember brotist inn í einbýlishús að Spóaási 3 í Hafnarfirði, og stolið þaðan 2 fartölvum, flakkara, vefmyndavél, 2 hleðslutækjum, perluarmbandi, gullhálsfesti, lyfjum, ipod-tónhlöðu, rauðvínsflösku, stafrænni myndavél og silfurhnífapörum.

Teljast brot þessi varða við 244. gr. almennra hegningarlaga nr. 19/1940.

II.

Fyrir nytjastuld árið 2012 í Reykjavík með því að hafa:

9. miðvikudaginn 5. desember tekið bifreiðina TM-507 ófrjálsri hendi er hún stóð á bifreiðastæði við Marteinslaug 4, og ekið henni af vettvangi án heimildar eiganda.

10. aðfararnótt laugardagsins 8. desember tekið bifreiðina KX-885 ófrjálsri hendi er hún stóð á bifreiðastæði að Hraunbæ 16, og ekið henni af vettvangi án heimildar eiganda.

Teljast brot þessi varða við 1. mgr. 259. gr. almennra hegningarlaga nr. 19/1940.

IV.

fyrir fjársvik með því að hafa:

11. laugardaginn 8. desember 2012 greitt fyrir vörur að andvirði 18.475 kr. með stolnu debetkorti Þ-kvk-ef M-kvk-ef J-kvk-ef í verslun Eymundsson og Vínbúðinni í verslunarmiðstöðinni Firðinum, Hafnarfirði.

Telst þetta varða við 248. gr. almennra hegningarlaga nr. 19/1940.

V.

fyrir fíkniefnalagabrot með því að hafa:

12. miðvikudaginn 5. desember 2012 að Grænlandsleið 9 í Reykjavík haft í vörslum sínum 4,84 g af amfetamíni sem fundust innanklæða á ákærðu.

Telst þetta varða við 2. gr., sbr. 5. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærða verði dæmd til refsingar og til greiðslu alls sakarkostnaðar og til að sæta sviptingu ökuréttar skv. 101. og 102. gr. laga nr. 50/1987, sbr. 25. og 26. gr. laga nr. 44/1993, sbr. 18. gr. laga nr. 66/2006. Krafist er upptöku á 4,84 g af amfetamíni, með vísan til 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.“

Þá höfðaði ríkissaksóknari mál á hendur ákærðu með ákæru útgefinni 28. maí síðastliðinn „fyrir eftirfarandi brot framin á árinu 2012:

1. Umferðarlagabrot, miðvikudaginn 26. september með því að hafa ekið bifreiðinni UJ-670, svipt ökuréttindum austur Vesturlandsveg við Ártúnsbrekku í Reykjavík.

Telst þetta varða við 1. mgr. 48. gr., sbr. 1. mgr. 100. gr. umferðarlaga nr. 50/1987.

Umferðarlagabrot, föstudaginn 12. október með því að hafa ekið bifreiðinni UJ-670, svipt ökuréttindum og með 82 km á klst. vestur Hringbraut í Reykjavík þar sem leyfður hámarkshraði 60 km á klst.

Telst þetta varða við 1., sbr. 3. mgr. 37. gr. og 1. mgr. 48. gr., sbr. 1. mgr. 100. gr. umferðarlaga nr. 50/1987.

Umferðarlagabrot, sunnudaginn 3. nóvember með því að hafa ekið bifreiðinni UJ-670, svipt ökuréttindum og gegn rauðu umferðarljósi við gatnamót Breiðholtsbrautar og Selásbrautar í Reykjavík.

Telst þetta varða við 1. mgr. 5. gr. og. 1. mgr. 48. gr., sbr. 1. mgr. 100. gr. umferðarlaga nr. 50/1987.

Rangar sakargiftir, með því að hafa, er lögregla hafði afskipti af akstri ákærðu í þrjú framangreind skipti, skýrt lögreglu rangt frá nafni sínu og kennitölu er ákærða gaf upp nafn og kennitölu H-kvk-ef S-kvk-ef H-kvk-ef, kt. 000000-0000, og ritað nafn hennar undir vettvangsskýrslur lögreglu og þannig leitast við að koma því til leiðar að H-kvk-nf S-kvk-nf yrði sökuð um refsiverða háttsemi.

Telst þetta varða við 148. gr. almennra hegningarlaga nr. 19/1940.

Þess er krafist að ákærða verði dæmd til refsingar og til greiðslu alls sakarkostnaðar.“

Ákærða hefur fyrir dómi skýlaust játað að hafa framið brot þau sem henni eru gefin að sök í ákærunum og er játning hennar studd sakargögnum. Það eru því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008. Samkvæmt þessu verður ákærða sakfelld fyrir brotin sem eru réttilega færð til refsiákvæða í ákærunni.

Ákærða var dæmd í 30 daga fangelsi 2004 fyrir ölvunarakstur og að aka svipt ökurétti. Með dóminum var hún svipt ökurétti ævilangt og hefur ekki öðlast ökurétt eftir það. Í janúar 2009 var hún dæmd í 6 mánaða fangelsi, skilorðsbundið til 3 ára fyrir skjalafals og fjársvik. Í september sama ár var hún dæmd í 12 mánaða fangelsi, skilorðsbundið til 3 ára fyrir hegningar- og umferðarlagabrot, auk annarra brota. Í júní 2012 var ákærða dæmd í 15 mánaða fangelsi fyrir að aka, svipt ökurétti, undir áhrifum áfengis og fíkniefna. Þrátt fyrir að ákærða hafi rofið skilorð dómsins frá september 2009 var dómurinn í júní 2012 bundinn skilorði með vísun til þess að ákærða hafði orðið fyrir verulegum áföllum í lífi sínu. Ákærða hefur enn á ný vísað til þessara áfalla og ásetnings síns um að taka á vandamálum sínum. Hefur hún krafist þess að refsingin verði skilorðsbundin.

Með brotum þeim, sem ákærða hefur nú verið sakfelld fyrir hefur hún rofið skilorð 15 mánaða fangelsisdóms og verður hann því tekinn upp og dæmdur með þessu máli, sbr. 60. gr. almennra hegningarlaga. Þá verður höfð hliðsjón af 77. gr. sömu laga og 78. gr. varðandi brotið í 1. lið I. kafla í ákæru lögreglustjóra. Samkvæmt framansögðu er refsing ákærðu hæfilega ákveðin 18 mánaða fangelsi sem ekki eru skilyrði til að skilorðsbinda. Upptæk skulu vera fíkniefni eins og í dómsorði greinir. Þá er áréttuð ævilöng svipting ökuréttar ákærðu. Loks verður ákærða dæmd til að greiða sakarkostnað og málsvarnarþóknun skipaðs verjanda síns að meðtöldum virðisaukaskatti eins og í dómsorði segir.

A-kk-nf Í-kk-nf héraðsdómari, kveður upp dóm þennan.

D ó m s o r ð :

Ákærða, B-kvk-nf F-kvk-nf S-kvk-nf, sæti fangelsi í 18 mánuði.

Upptæk skulu vera 4,84 g af amfetamíni.

Ákærða er svipt ökurétti ævilangt.

Ákærða greiði 302.147 krónur í sakarkostnað og málsvarnarþóknun skipaðs verjanda síns, S-kk-ef F-kk-ef hdl., 150.600 krónur.

A-kk-nf Í-kk-nf